ארגון הספורט של החירשים בישראל

ארגון הספורט של החירשים בישראל (אס"ח) הוא עמותה המפעילה מסגרות ספורט תחרותיות ועממיות לקהילת החירשים וכבדי השמיעה בישראל.

הארגון הוקם בשנת 1953 על ידי קבוצת אנשים חירשים – ותיקים ועולים, אשר היו מעורבים בפעילויות ספורט ייחודי עבור חירשים בישראל ובאירופה.
אס"ח מקיים פעילות למגוון רחב של אוכלוסיות – יהודים, ערבים, ותיקים ועולים בכל הגילים.

 ספורט חירשים 
חירש מוגדר כמי שנמצא במנעד שבין מי שאינו שומע לחלוטין ועד כבד שמיעה בדרגת 55 דציבל.
לרוב הספורטאים החירשים ישנו קושי משמעותי להשתתף בפעילויות הספורט המתקיימות במועדוני הספורט הרגילים, בשל בעיות השמיעה והשפה. לדוגמה, חירש המשתתף במרבית ענפי הכדור אינו יכול לעקוב אחרי דברי המאמן, לשמוע את עמיתיו לקבוצה ולשמוע את שריקות השופטים.

 היסטוריה 
ממוזער|מצעד שנות 50
ממוזער|ישראל משתתפת לראשונה באולימפיאדת החירשים, עם נבחרת כדורסל, במילאנו איטליה, 1957
ארגון הספורט של החירשים נוסד ב-4 במאי 1949, בשם "אגודת החירשים היהודים בתל אביב – מחלקת הספורט".

ב-9 במאי 1953 הכריזו העולים החירשים באספה מיוחדת שמחלקת הספורט תהיה גוף נפרד בחסות אגודת החירשים התל אביבית. מרדכי סולוביציק שהיה בין היוזמים, נעשה היו"ר הראשון.

ב-1953 השתתף החבר ישראל סביר, חירש ישראלי, בקונגרס CISS (שם קודם של ICSD , ועדה בינלאומית של ספורט לחירשים) במילאנו, איטליה. זו הייתה הפעם הראשונה שישראלי השתתף בקונגרס CISS (הוא מימן בעצמו את הנסיעה). במפגש הוא הציע את צירוף ישראל כחברה ב-CISS והדבר התקבל.

ב-26 בדצמבר 1953 נערכה אספה מיוחדת בה ארגון הספורט נפרד מאגודת החירשים בישראל ונעשה עצמאי. שמו נקבע כ"ארגון הספורט של החירשים", והוא נרשם כמוסד ללא מטרות רווח.

ב-1957 השתתפה ישראל לראשונה ב"משחקי החירשים העולמיים" (שמה הקודם של אולימפיאדת החירשים) במילאנו. ישראל יוצגה על ידי קבוצת כדורסל שלה.

ב-23 במאי 1964 הצביעה האספה הכללית של החירשים שארגון הספורט של החירשים ייעשה גוף לאומי. כך נוספה לשמו המילה "ישראל".

ב-1987 נעשה ארגון הספורט של החירשים (אס"ח) גוף עצמאי לחלוטין, לאחר שהתקנון שלו שוכתב ואושר.

ב-1988 בקונגרס EDSO בטריר, גרמניה, התקבלה ישראל כחברה בארגון.

ישראל גם אירחה אליפויות אירופיות שונות כמו אליפות אירופה החמישית בכדורסל לחירשים במאי 1992, אליפות אירופה בטניס שולחן ב-1995, טורניר מוקדמות אליפות אירופה קטרגל ב-2014 ו-2017, וטורניר מוקדמות אליפות אירופה כדורסל ב-2016.

ב-13 במרץ 2020 הודיע הארגון על הקפאת פעילותו עד להודעה חדשה, עקב התפרצות נגיף הקורונה בישראל.

 יושבי ראש העמותה 

 ענפי ספורט 
ממוזער|מדליית ארד ישראל בכדורסל באולימפיאדת החירשים 1993 בבולגריה לאחר ניצחון על גרמניה 36:37
ממוזער|סער ינקו, קלע רובה אוויר, באליפות העולם בקליעה ברוסיה 2016, שם קבע שיא עולמי במוקדמות
 ענפי ספורט פעילים: אופניים הרים, אופניים כביש, טניס, כדורגל אולמות (קטרגל), כדורסל (גברים, נשים, עתודה), כדורעף, כדורעף חופים, כדורשת נשים, קליעה, קרטה.
 ענפי ספורט בעבר: אתלטיקה, באולינג, בדמינגטון, ג'ודו, היאבקות, טניס שולחן, כדורגל, ניווט, שחייה.

 הישגים בינלאומיים 
 1977 – היאבקות – באולימפיאדת החירשים בבוקרשט, רומניה, מתאבק יוסף עזרא הגיע למקום רביעי בקטגוריית משקל עד 57 ק"ג.
 1993 – כדורסל – באולימפיאדת החירשים בסופיה, בולגריה, נבחרת ישראל זכתה במקום שלישי ובמדליית ארד.
 2001 – קרטה – באליפות העולם בקרטה ברומא, איטליה, קרטיסט אבי בוקלר זכה במקום ראשון אלוף עולם ובמדליית זהב בקרבות משקל פתוח. זכה גם במקום שני ובמדליית כסף בקרבות במשקל 65–70 ק"ג.
 2002 – שחייה – באליפות אירופה בשחייה באמסטרדם, הולנד, שחיין אופיר רוזנפלד הגיע למקום רביעי בגמר משחה 1,500 מטר עם תוצאה של 18.59.7 דקות.
 2004 – קרטה – באליפות העולם בקרטה במוסקבה, רוסיה, קרטיסט אבי בוקלר זכה במקום ראשון אלוף עולם ובמדליית זהב בקרבות משקל 70 ק"ג. זכה גם במקום שני ובמדליית כסף בקרבות משקל פתוח. בנוסף לנ"ל זכה במקום שלישי ובמדליית ארד בתחרות קרטה.
 2008 – קרטה – באליפות העולם בקרטה בטולוז, צרפת, קרטיסט אבי בוקלר זכה במקום ראשון אלוף עולם ובמדליית זהב בקרבות משקל 75 ק"ג.
 2009 – כדורסל – באולימפיאדת החירשים בטאיפי, טאיוואן, הגיעה נבחרת ישראל למקום רביעי בעולם.
 2010 – כדורסל U21 (צעירים) – באליפות העולם בלובין, פולין, נבחרת ישראל הגיעה למקום רביעי בעולם.
 2014 – כדורסל U21 – באליפות העולם בסמסון, טורקיה, נבחרת ישראל זכתה במקום שלישי ובמדליית ארד.
 2015 – טניס נוער – באליפות העולם בטניס נוער בנוטינגהאם, אנגליה, טניסאית רתם אשכנזי זכתה במקום ראשון אלופת עולם ובמדליית זהב בתחרויות טניס בודדות. זכתה גם במקום ראשון אלופת עולם ובמדליית זהב בתחרויות זוגות מעורב.
 2015 – קרטה – באליפות אירופה בקרטה בירוואן, ארמניה, קרטיסט אבי בוקלר זכה במקום שלישי ובמדליית ארד בקרבות משקל 75 ק"ג.
 2016 – טניס נוער – באליפות אירופה בטניס נוער בפורטורוז', סלובניה, טניסאי גבי לוצקי זכה במקום שני ובמדליית כסף בתחרויות טניס בודדים. טניסאית רתם אשכנזי זכתה במקום שלישי ובמדליית ארד בתחרויות טניס בודדות. גבי לוצקי ורתם אשכנזי זכו במקום שני ובמדליית כסף בתחרות טניס זוגות מעורב.
 2016 – קליעה – באליפות העולם בקליעה בקאזאן, רוסיה, קלע סער ינקו הגיע למקום רביעי בגמר 50 מטר רובה טוטו עם 159.4 נק'. במוקדמות השיג שיא עולמי חדש כשזכה במקום הראשון עם 603.1 נק'.
 2017 – קליעה – ב-Deaflympics בסמסון, טורקיה, קלע סער ינקו זכה במקום השלישי ומדליה ארד בקטגוריה 50 מטר רובה טוטו.
 2017 – כדורגל אולמות – בנובמבר התקיים בישראל טורניר מוקדמות לאליפות אירופה בקטרגל, והתוצאות היו: ישראל–בולגריה 2:4, ישראל–סקוטלנד 3:10 וישראל–הולנד 4:2.
2019 - טניס - אליפות עולם בטניס נוער אנטליה, טורקיה, טניסאי גבי לוצקי זכה במקום שלישי ובמדליית ארד בתחרויות טניס נוער בודדים.
 2019 – כדורגל אולמות – אליפות עולם בווינטרטור, שווייץ, נבחרת ישראל זכתה במקום החמישי.
2019 – שחמט – ב-Winter Deaflympics באיטליה, שחמטאי יהודה גרינפלד זכה במקום הראשון ומדליה זהב בתחרות בליץ.
2021 - כדורסל - באליפות אירופה בכדורסל בפסקרה, איטליה, נבחרת ישראל זכתה במקום השלישי ובמדליית ארד.
2021 - שחמט - באליפות אירופה בשחמט, אמסטרדם, הולנד, שחמטאי יהודה גרינפלד זכה במקום הראשון ומדליה זהב בתחרות יחידים.
2022 - קרטה - ב-Deaflympics בברזיל, קרטיסטי אבי בוקלר זכה במקום השלישי ומדליה ארד בקטגוריית קומיטה -75 ק"ג.
 2024 - באליפות העולם בשחמט בבלגרד, סרביה, זכה רב-אמן יהודה גרינפלד במקום הראשון ובמדליית זהב בשחמט בליץ.

 ספורטאי השנה של אס"ח 
ממוזער|150px|אבי בוקלר, אלוף ישראל ועולם באמנויות לחימה, קרטה
ממוזער|במרכז: רתם אשכנזי, ספורטאית השנה 2015, ואסף סמואל, ספורטאי השנה 2014
 1993 – מיקי דהן, כדורגל; מוטי אלשוור, כדורסל; דניאל אשכנזי, כדורגל; יוסי עג'מי, טניס שולחן.
 2001 – אבי בוקלר, קרטה.
 2004 – אבי בוקלר, קרטה; סגן: יוני ברוך, כדורגל אולמות.
 2005 – יעל רז, שחייה; סגן: אדוארד כצמן, ניווט.
 2006 – יוני ברוך, כדורגל אולמות.
 2007 – יניב סמידוברסקי, כדורסל; סגנים: שלומי וקנין, כדורסל, ורועי בירנבאום, כדורגל אולמות.
 2008 – אבי בוקלר, קרטה; סגן: משה שרקה, כדורגל אולמות.
 2014 – אסף סמואל, כדורסל.
 2015 – רתם אשכנזי, טניס.
 2016 – אופיר אטלס, כדורסל.
 2017 – סער ינקו, קליעה.
2018 - מוחמד עליאן, כדורגל אולמות.
2019 - גבריאל לוצקי, טניס.
2021 - יהודה גרינפלד, שחמט.
2022 - אבי בוקלר, קרטה.

 אלופות 
ממוזער|גמר אליפות ליגה כדורסל 2016: שועלי באר שבע – לב תל אביב
ממוזער|גמר אליפות ליגה קטרגל 2016: אריות חיפה – דולפיני אשדוד
ממוזער|מדליית ארד לישראל באליפות העולם כדורסל עתודה 2014 בטורקיה לאחר ניצחון על ליטא
 שנה/עונה אליפות ליגה כדורגל אולמות אליפות ליגה כדורסל אליפות טורניר כדורגל אליפות טורניר באולינג אליפות ליגה כדורשת1955אס"ח תל אביב1972אס"ח תל אביב1976אס"ח תל אביב1977אס"ח תל אביב1980אס"ח תל אביב1981אס"ח תל אביב1982אס"ח תל אביב1983אס"ח תל אביב1984אס"ח תל אביב1985אס"ח תל אביב1986אס"ח תל אביב1987אס"ח חיפהאס"ח תל אביב1988אס"ח תל אביבאס"ח תל אביב1989אס"ח תל אביב1990אס"ח חיפהאס"ח באר שבע1990/91אס"ח באר שבעאס"ח תל אביב1991/92אס"ח חיפה1992/93אס"ח חיפהאס"ח תל אביב1993/94אס"ח באר שבעאס"ח חיפהאס"ח תל אביבאס"ח תל אביב1994/95אס"ח חיפהאס"ח תל אביב1995/96אס"ח אשקלוןאס"ח תל אביב1997אס"ח חיפה1998/99אס"ח תל אביבאס"ח חיפה1999/00אס"ח באר שבעאס"ח חיפה2000/01אס"ח אונים כפר סבאאס"ח תל אביב2001/02אס"ח אשדודאס"ח תל אביב2002/03אס"ח עין מאהלדרום תל אביבאס"ח חיפה2003/04אס"ח חיפה2004/05אס"ח תל אביבאס"ח חיפה2005/06אס"ח תל אביב2006/07מ.ס.ח חיפה2007/08כו"ח תל אביב א'מ.ס.ח חיפה2008/09מ.ס.ח חיפה2009/10מ.ס.ח חיפה2010/11כו"ח תל אביב א'שועלי באר שבע2011/12אס"ח אשדודשועלי באר שבע2012/13זאבי יהודקינגס יהוד2013/14זאבי יהודקינגס יהוד2014/15דולפיני אשדודלב תל אביב2015/16דולפיני אשדודשועלי באר שבע2016/17דולפיני אשדודלב תל אביב2017/18דולפיני אשדודלב תל אביב2018/19דולפיני אשדודלב תל אביבח-רשת יהוד2019/20מתחבר ראשון לציון2021דולפיני אשדודקינגס יהוד2022דולפיני אשדודכוח-רשת תל אביב2023דולפיני אשדוד2024דולפיני אשדוד2025זאבי יהוד

גלריה

 ראו גם 
 גביע העולם בכדורסל 3x3 לחירשים 2020
 ליגת האלופות לחירשים באירופה
 שפת הסימנים הישראלית

 קישורים חיצוניים 

  (אס"ח)
 ועדה בינלאומית של ספורט לחירשים ICSD
 אולימפיאדת החירשים Deaflympics
 ארגון ספורט חירשים אירופי EDSO
 , ערוץ אס"ח
 , מראיינת מיכל גורליק בערוץ אס"ח
 , מראיינת מיכל גורליק בערוץ אס"ח
 , מראיינת מיכל גורליק בערוץ אס"ח


אירוע העשור 2010-2019, באתר אס"ח, 9 במרץ 2020

 הערות שוליים 

חרשים
ספורט
קטגוריה:ישראל: עמותות